HATÁSVIZSGÁLAT

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

„17. § (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]
(2) A hatásvizsgálat során vizsgálni kell
a) a tervezett jogszabály valamennyi jelentősnek ítélt hatását, különösen
aa) társadalmi, gazdasági, költségvetési hatásait,
ab) környezeti és egészségi következményeit,
ac) adminisztratív terheket befolyásoló hatásait, valamint
b) a jogszabály megalkotásának szükségességét, a jogalkotás elmaradásának várható következményeit, és
	c) a jogszabály alkalmazásához szükséges személyi, szervezeti, tárgyi és pénzügyi feltétele	ket”.

A szociális és gyermekvédelmi igazgatásról és ellátásokról szóló önkormányzati rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:
a) A tervezett jogszabály valamennyi jelentősnek ítélt hatása
aa) A jogszabály társadalmi, gazdasági, költségvetési hatásai
A Tervezet elfogadásának társadalmi hatása, hogy a már eddig is meglévő támogatások megmaradtak, a megszűnő ellátások helyett  a Tervezet – az eddig sem biztosított adósságkezelési szolgáltatás kivételével - valamennyi helyett tartalmaz új ellátást. Az Ör. által bevezetett lakhatás költségeihez nyújtott települési támogatás megállapításának jövedelmi feltételei a jelenlegi szabályozásnál szigorúbbak, így lehetnek olyan ügyfelek, akik nem lesznek jogosultak az ellátásra. Gazdasági, költségvetési hatása, hogy az Ör-ben megállapított ellátásokat önkormányzati forrásból kell fedezni.

ab) A jogszabály környezeti és egészségi következményei
A Tervezetben foglaltaknak közvetlen környezeti következményei nincsenek.  
ac) A jogszabály adminisztratív terheket befolyásoló hatásai

A Tervezet elfogadása adminisztratív többletterhet nem indukál.
b) A jogszabály megalkotásának szükségessége, a jogalkotás elmaradásának várható következményei
A Rendelet megalkotásának elmaradása a Veszprém Megyei Kormányhivatal Törvényességi Felügyeleti Főosztályának eljárást vonja maga után.
c) A jogszabály alkalmazásához szükséges személyi, szervezeti, tárgyi és pénzügyi feltételek
A Tervezet elfogadása esetén a rendelet alkalmazása a jelenlegihez képest többlet személyi, szervezeti, és tárgyi feltételt nem igényel, a segélyezés jelenlegi szinten tartása viszont több pénzügyi forrást igényel az eddig megszokottnál.

